# У С Т А В

**НА НАРОДНО ЧИТАЛИЩЕ ,,ПРОБУДА - 1940” с. Калипетрово**

**ул. ,, Рашко Блъсков“ № 86;** **E-mail -** **kali\_probud@abv.bg**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Пробуда – 1940”, с. Калипетрово.

Чл. 2. (1) Народно читалище ,,Пробуда – 1940” с. Калипетрово е традиционно самоуправляващо се културно – просветно сдружение на жителите от с. Калипетрово, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Пробуда - 1940” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,,Пробуда - 1940” има за седалище с.Калипетрово, община Силистра, където се намира и адреса на управлението му: обл. Силистра, община Силистра, с.Калипетрово, ул.,,Рашко Блъсков” № 86.

**IІ. ГЛАВА ВТОРА. ЦЕЛИ И ДЕЙНОСТИ.**

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в с.Калипетрово;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. Оказване на помощ и подкрепа на деца и възрастни хора от рискови групи, чрез предоставяне на различни социални услуги и достъп до информация;

(2) За постигане на целта по ал.1, читалището извършва следните основни дейности:

1. урежда и поддържа библиотека, читалня и видеотека;

2. предоставя компютърни и интернет услуги на населението;

3. развива и подпомага любителското художествено творчество;

4. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

5. събира и разпространява знания за родния край;

6. създава, съхранява и популяризира музейни и други сбирки, съгласно Закона за културното наследство;

7. извършва допълнителни стопански дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, ПРОБУДА - 1940” с. Калипетрово не разпределя печалба!

8. НАРОДНО ЧИТАЛИЩЕ ,, ПРОБУДА- 1940” с. Калипетрово може да участва в сдружения за постигане на целите, които си е поставило.

**IІІ. ГЛАВА ТРЕТА. УЧРЕДЯВАНЕ.**

Чл. 4. (1) Народно читалище „Пробуда – 1940” с.Калипетрово се учредява най-малко от 50 дееспособни физически лица, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

Чл. 5. (1) Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІV. ГЛАВА ЧЕТВЪРТА. ЧЛЕНСТВО В ЧИТАЛИЩЕТО.**

Чл. 6. Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

Чл. 7. (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

Чл. 8. (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

Чл. 9. При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и имат право на един глас.

Чл. 10. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

Чл. 11. (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член настоятелството издава съответните удостоверения.

Чл. 12. (1) Членовете на читалището имат право да:

1. участват в управлението на читалището, ако са били членове минимум последните 3 години, предхождащи избора.

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

(2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

Чл. 13. (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Пробуда - 1940”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**V. ГЛАВА ПЕТА. ОРГАНИ НА УПРАВЛЕНИЕ НА ЧИТАЛИЩЕТО.**

Чл. 14. Органи на читалището са:

* Общото събрание;
* Настоятелството;
* Проверителната комисия.

Чл. 15. (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

Чл. 16. (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя.

3. приема вътрешните актове, необходими за организацията на дейността на читалището;

4. изключва членове на читалището;

5. приема основни насоки на дейността на читалището;

6. взема решение за членуване или за прекратяване на членството в читалищно сдружение или други организации;

7. приема бюджета на читалището;

8. приема годишния отчет до 30 март на следващата година;

9. определя размера на членския внос по предложение на настоятелството на читалището;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

(2) Решенията на общото събрание се вземат с явно гласуване, с изключение на избор за председател, който се избира с тайно или явно гласуване. Решенията са задължителни за другите органи на читалището.

Чл. 17. (1) Редовно общо събрание на читалището се свиква от настоятелството най-малко веднъж годишно, като на 3/три/ години е Отчетно – изборно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

(6) Искът се предявява в едномесечен срок от узнаването на решението, но не по-късно от една година от датата на вземане на решението.

(7) Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаването на решението, но не по-късно от една година от датата на вземане на решението.

Чл. 18. (1) (Изм. ОС от 28.02.2013 г.) Изпълнителен орган на читалището е настоятелството, което се състои от до девет членове, избрани за срок до 3 години. Същите не трябва да имат роднински връзки по права и съребрена линия до четвърта степен.

 (2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

6. приема членове на читалището по тяхно писмено заявление, с което те заявяват, че приемат устава на читалището и са съгласни с определения от общото събрание членски внос. Приемането на нови членове се извършва най-късно до петнадесет дни преди провеждането на годишното отчетно-изборно събрание на читалището;

7. взема решения за сключване на договори със специалисти и други лица, необходими за осъществяването на дейността на читалището;

8. взема решения по всички въпроси, които по закон или съгласно устава не спадат в правата на друг орган.

9. На първото заседание се избира заместник – председател и се разпределят отговорностите между членовете по отделните направления на дейността.

(3) Настоятелството взема решение с мнозинство повече от половината от членовете си. То само определя реда на своята работа.

(4) Присъстващо е и лице, с което има двустранна телефонна или друга връзка, гарантираща установяването на личността му и позволяваща участието в обсъждането и вземането на решения. Гласуването на този член се удостоверява в протокола от председателствуващият заседанието.

Чл. 19. (1) Председателят на читалището е член на настоятелството и се избира от общото събрание за срок до 3 години на обществени начала. / чл. 17 от ЗНЧ/.

(2) Председателят:

1.организира дейността на читалището съобразно закона, устава и решенията на общото събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

6.подписва финансови документи, свързани с дейността на читалището, заедно със секретаря.

7.при невъзможност за изпълняване задълженията си, се замества от зам.председател, избран от настоятелството.

Чл. 20. (1) Секретарят на читалището:

1.назначава се от настоятелството след провеждане на конкурс;

2.организира изпълнението на решенията на настоятелството, включително решенията за изпълнението на бюджета;

3. организира текущата основна и допълнителна дейност;

4. отговаря за работата на щатния и хонорувания персонал;

5. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

(3) Секретаря на читалището участва в заседанията на настоятелството с право на съвещателен глас.

Чл. 21. (1) Проверителната комисия се състои най-малко от трима членове, избрани за срок до 3 години.

(2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

Чл. 22. Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

Чл. 23. (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

 (2) Декларациите се обявяват на интернет страницата на читалището.

**VI. ГЛАВА ШЕСТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

Чл. 24. Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 25. Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

Чл. 26. (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

Чл. 27 (1) Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІI. ГЛАВА СЕДМА. ПРЕКРАТЯВАНЕ НА ЧИТАЛИЩЕТО.**

Чл. 28.(1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години. В тези случаи министърът на културата изпраща сигнал да прокурора за констатирана липса на дейност на читалището;

4. не е учредено по законния ред;

5. е обявено в несъстоятелност.

Чл. 29. (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІI. ГЛАВА ОСМА. ЗАКЛЮЧИТЕЛНИ РАЗПОРЕДБИ.**

Чл. 30. Читалището има свой кръгъл печат с надпис Народно читалище ,,Пробуда – 1940” с. Калипетрово.

Чл. 31. Празник на читалището е 24 май.

Чл. 32. Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет от Общото събрание на читалището на 2 март 2010 година.

Чл. 33. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

Уставът на НЧ „Пробуда – 1940“ с. Калипетрово е приет на Общо събрание проведено на 28.02.2013 г.

**СПИСЪК НА ПОСЛЕДНОТО ЧИТАЛИЩНО НАСТОЯТЕЛСТВО**

**ИМЕ, ФАМИЛИЯ, ДЛЪЖНОСТ В ЧИТАЛИЩНОТО РЪКОВОДСТВО**

1. Курти Добрев Иванов – Председател
2. Радостина Валентинова Стойкова – Зам.-председател
3. Иван Младенов Иванов – член на Настоятелството
4. Петър Йорданов Шиков – член на Настоятелството
5. Никола Петров Стоянов – член на Настоятелството
6. Александър Димитров Василев – член на Настоятелството
7. Деан Великов Еников – член на Настоятелството

**СПИСЪК НА ПРОВЕРИТЕЛНАТА КОМИСИЯ**

1. Светла Славова Димитрова - Председател
2. Татяна Неделчев Кузманов - член
3. Виолета Стоянова Пенчева - член

**ОТЧЕТЕН ДОКЛАД**

**ЗА ДЕЙНОСТТА НА НЧ „ПРОБУДА-1940” С. КАЛИПЕТРОВО,**

**ОБЩИНА СИЛИСТРА**

**ЗА 2023 Г.**

 Читалището е типично българска обществена инициатива за самодейност с учебно-просветителски функции*.* Първите читалища са създадени по време на Възраждането. Те са уникално българско явление, комбиниращо в същността си всички дейности, които съхраняват, обогатяват и предават през поколенията българската просвета и култура. Читалищата стават и първите граждански организации, които осигуряват равно участие и всеобщ достъп до услуги на всички членове на обществото, като така стимулират и развиват и техните социални взаимоотношения. Читалището, като **характерна българска институция,** преминава през всички промени на обществото ни и се развива според потребностите на нашето време.

 Със своята дейност, основните задачи, които си поставя НЧ „Пробуда-1940” като културно средище са:

* Запазване и разпространение на българските традиции и обичаи, песни и танци.
* Съхраняване и развитие на любителското художествено творчество и привличане на млади хора, като важен фактор за насърчаване на социалната промяна.
* Постигането на информационно и комуникационно равенство и намаляване на социалната изолация на възрастните хора.
* Предоставяне на иновативни форми за опознаване на миналото, традициите и културните постижения.
* Установяване на трайни и ползотворни международни контакти.
* Поддържане и развитие и на читалищната материално-техническа база.

 В тази връзка, за мен е удоволствие да ви представя в кратко резюме отчета за дейността на НЧ „Пробуда-1940” за 2023 година.

 Според Устава и ЗНЧ до 31.03. се провеждат отчетните събрания на читалищата и се дават насоки за развитието на читалищната дейност за следващата година.

 За нашето читалище 2023 г. бе успешна и ползотворна година. Усилията на Читалищното ръководство, на щатния персонал бяха насочени към запазване и доразвиване на постигнатото през годините.

 Доброто разпределение и управление на получаваната субсидия, както и средства от проекти, от наем и дарители, постави нашето читалище в една сравнително стабилна финансова обстановка. Това даде възможност за организиране на мероприятия, дейности, срещи и участие на нашите творчески колективи в регионални, национални и международни фестивали и конкурси.

**А) Актуално състояние на читалището като сдружение и културен център с материално-технически възможности за предоставяне на услуги:**

1. Брой жители на населено място – 4 200 бр.;

 Брой регистрирани членове – 89 бр.;

 Събран членски внос – 415,00 лв.

2. Брой посетители на предоставяни от читалището услуги – 4 188 участници и зрители.

 Проведени събрания – общи и на настоятелството – 1 Годишно отчетно събрание и 12 заседания на ЧН.

 Последната извършена пререгистрация на читалището е в определения от ЗНЧ

срок, в търговския регистър и регистъра на ЮЛНЦ в Агенцията по вписванията, и в регистъра на народните читалища под номер 471.

Субсидирана численост на читалището в предходната година -

4,25 щатни бройки

 Общ бюджет на читалището за предходната година:

* Държавна субсидия – 61 612,00 лв.
* Собствени средства – 28 955,67 лв.
* Обща сума - 90 567,67 лв.

3. Материално-техническа база на читалището:

 Двуетажна сграда, разположена на площ 1 037 кв.м. На първия етаж се помещават: фоайе, киносалон с 450 места, една репетиционна зала, стая на секретаря, заседателна зала, помещение за дърва, стая под наем на ВиК/инкасатор/, санитарни помещения, котелно помещение, стая под наем /за склад/ под часовниковата кула. На втория етаж са разположени: библиотека, разположена в три зали, репетиционна зала за танцовия състав, с две съблекални, репетиционна стая за вокалната школа, гардеробна. Под сградата на читалището се намират три мазета.

 Недостатък на читалищната сграда, че не е осигурен физически достъп за хора с увреждания.

 Техническите средства, с които разполага читалището са: 2 бр. компютри;

2 бр. принтер, скенер, копир; 1 бр. ламинатор; фотоапарат; видеокамера; озвучителна техника, мултимедия.

 През последната година не са закупувани технически средства.

**Библиотека**

 Център на дейността на читалищата открай време е читалищната библиотека. Библиотеката на НЧ „Пробуда-1940”, с. Калипетрово, предоставя услуги за всички социални и възрастови групи. Тя разполага с 15 532 тома литература, включващи енциклопедии, речници и други справочници, художествена и научно-популярна литература. Спечелен бе проект „Българските библиотеки – съвременни центрове за четене и информираност 2023 г.”, на стойност 1 226,06 лв., със средствата от които бяха набавени нови издания художествена литература в началото на тази календарна година. „Пътечка” и „Светулка” са периодичните списания, които библиотеката получава целогодишно. За изминалата година са обслужени 407 читатели, а на мероприятията на библиотеката са присъствали 640 души.

 В библиотеката е обособен самостоятелен детски отдел, в който литературата е изцяло на свободен достъп. Там децата получават начални умения за работа с библиографски база данни. Така те стават по-привлекателни за читателите-деца, тъй като системни навици за четене и боравене с информация се формират само в детска възраст.

 Едно от помещенията е превърнато в зала за мултимедийни презентации, където се провеждат литературни и исторически вечери, литературни четения, представения на книги на местни автори, неделни утра за най-малките, дни на четенето по време на ваканциите и др.

 Библиотечната дейност включва и изнесени представяния на литературни четения, беседи, отбелязване на официални и национални празници, бележити годишнини на известни личности в ДГ „Роза” и ОУ „Св.св. Кирил и Методий”, с. Калипетрово, СУ „Никола Йонков Вапцаров“, ДГ „Добруджа”, Клуб на учителите пенсионери „Иван Байчев“, гр. Силистра, пенсионерските клубове от селото, Дом за стари хора гр. Силистра и др.

 Богата и разнообразна бе дейността на библиотеката през изтеклата година.

 По повод 175 години от рождението на Христо Ботев, Ирена Владимирова проведе беседа с учениците от ОУ „Св. Св. Кирил и Методий” с. Калипетрово. Бе направена драматизация на стихотворение на поета с участието на ученици и учител в ролята на Христо и Венета Ботеви.

 За международния ден на думата „Благодаря”, бяха подарени книги на ДГ „Роза“, филиал с. Калипетрово.

 По повод 150 г. от обесването на Васил Левски, в бар „Наслука“, по инициатива на ЛК „Евгения Марс“, бе проведена Историческа вечер, посветена на жените в живота и делото на Апостола.

 През месец април, в читалищната библиотека, бе проведена Литературна вечер за живота и творчеството на Елисавета Багряна, съвместна инициатива на Литературен клуб „Евгения Марс“ и Клуб на учителите-пенсионери „Иван Байчев“, гр. Силистра.

 По случай месеца на детската книга, библиотекарят проведе четене на народни приказки в ДГ „Роза“ филиал с. Калипетрово.

 Пред учениците от ОУ „Св.св. Кирил и Методий“, с. Калипетрово, бе представена презентация за живота и творчеството на Ангел Каралийчев,

 На 09.05, в мултимедийната зала на библиотеката на НЧ „Пробуда-1940“, се проведе Историческа вечер за живота и делото на Г. С. Раковски.

 По повод патронния празник на ОУ „Св.св. Кирил и Методий”, по инициатива на библиотеката, пред ученици и учители от бе представена презентация за делото на братята Кирил и Методий и техните ученици.

 По случай празника на българската просвета и култура – 24 май, с децата от ДГ „Роза”, с. Калипетрово, Ирена Владимирова проведе беседа за делото на Светите братя Крил и Методий.

 На 30.05.2023 г., в кинозалата на читалището, се проведе „Вечер на Чудомир“ в която участие взеха учителите от ОУ „Св. Св. Кирил и Методий“, с. Калипетрово, децата от ДГ „Роза 1“ и ДГ „Роза 3“, момичетата от супермаркет „Кентавър 66“, самодейците от НЧ „Димитър Благоев-1930“, с. Ветрен, ФГ „Калипетрово“, ТТ „Селски чеда“.

 За Деня на Ботев и загиналите за свободата на Отечеството, по инициатива на библиотеката, на страницата на читалището бяха публикувани видеоклипове с изпълнение на Ботеви стихотворения от членовете на Литературен клуб „Евгения Марс“ – Милена Гебешева и Димитрина Димитрова.

 В Духовния център на Православен храм „Св. ВМЧК Димитрий“, с. Калипетрово, библиотекарят представи Сборника с авторски народни песни на Милка Трендафилова - „Иван Тодорка думаше“.

 В навечерието на празника Петровден, Православният храм „Св. ВМЧК Димитрий“, с. Калипетрово, бе посетен от представители на Добричка община и Клуб на учителите-пенсионери „Иван Байчев“ гр. Силистра. Гостите бяха запознати от Ирена Владимирова с историята на Православния храм, на старото училище, на читалището, на Коелуйта къща. Беше отдадена почит пред паметната плоча на загиналите в двете Балкански и двете Световни войни калипетровци.

 В Православен храм „Св. ВМЧК Димитрий“, по повод рождения ден на Протопрезвитер Добри Чаков, бе отслужена тържествена света литургия с участието на български, румънски и молдовски свещенослужители, където Ирена Владимирова се включи с приветствено слово за юбиляра.

 По случай празника „Св. Марина“, представители от Пенсионерски клуб от с. Паскалево, област Добрич, посетиха Православния храм „Св. ВМЧК Димитрий“, където библиотекарят изнесе беседа за историята на църквата, старото училище и читалището.

 На 28.07.2023 г., по инициатива на Литературен клуб „Евгения Марс“ се проведе еднодневно посещение на Двора на буквите и Националния историко-археологически резерват „Плиска”.

 Отново по инициатива на Литературен клуб „Евгения Марс“, в бар „Наслука“ бе проведена Литературна вечер за живота и творчеството на Петко и Пенчо Славейкови.

 На 28.09.2023 г., в библиотека, се проведе Историческа вечер за българските столици.

 По инициатива на Литературен клуб „ЕвгенияМарс”, в киносалона на читалището бяха представени на книгите „Диалекта на сърта“ и „Обичаи и обреди в Провадийско“, на Милена Драгнева – уредник в Историческия музей в гр. Провадия.

 По случай Деня на народните будители, по инициатива на библиотеката, бе представена презентация пред децата от ДГ „Роза“, с. Калипетрово,

 По повод Деня на християнското семейство, Ирена Владимирова представи книгата на местната авторка Милка Трендафилова – „Пътят на един инженер“ и книгата на доктора по етнология Йордан Касабов – „Милостта на времето“.

 На 07.12.2023 г., в Картинната галерия, гр. Силистра, по инициатива на Клуба на учителите-пенсионери „Иван Байчев“, бяха представени двете книги на Момка Чумпилева - „Обагрено детство“ и „Напеви“, на което беше поканена Ирена Владимирова, като част от екипа, представящ откъси от двете произведения на авторката.

 В бар „Наслука”, библиотекарят представи книгата на Момка Чумпилева – „Напеви”.

 Дядо Коледа (в лицето на Ирена Владимирова), изненада ДГ „Роза” и учениците от начален етап на ОУ „Св.св. Кирил и Методий”, с. Калипетрово, и ги зарадва с много подаръци, а те от своя страна поздравиха добрия старец с песни и стихове, подходящи за случая.

 Някои от недостатъците са, че библиотеката не разполага с подходящ софтуер и не е осигурен достъп за хора с увреждания. Освен това поставянето на окачен таван в детския отдел би дало възможност по-добре да се отопля помещението през зимните месеци.

**ХУДОЖЕСТВЕНА САМОДЕЙНОСТ**

 Друг съществен момент в дейността на нашето читалище е художествената самодейност. През изтеклата година в читалището работиха няколко художествени колектива с над 80 самодейци – МШ „Звездица”, Танцов състав „От извора на Калипетрово”, ФГ „Калипетрово”, Група за патриотични песни.

 В читалището работиха още: Театрален трупа „Селски чеда”, Литературен клуб „Евгения Марс”, Клуб по ръкоделие „Доброделки”, Група за автентични обичаи „Калипетра”, Клуб по краезнание „По стъпките на родното”, Клуб по изобразително изкуство „Малки творци”.

 Съществуват и няколко временно действащи колектива: Кукерска дружина, Коледарска група и оркестър, както и индивидуални участници.

 Самодейните ни колективи и клубове имаха множество изяви и инициативи в местни празници, в общината, областта и региона, в национални и международни фолклорни фестивали, конкурси и събори, от където се завърнаха с грамоти и награди за цялостно представяне.

Дейността на **МШ „Звездица”** през 2023 година бе богата и разнообразна. Децата от школата - Кристиана Еникова, Лора Георгиева и Виктория Маринова, се включиха както в местните празници и тържества, организирани от читалището, така и в общински, регионални, национални и международни фестивали и конкурси.

 Най-много в тези мероприятия индивидуално участва Кристиана Еникова. Тя се включи: В общоселския празник „Бабин ден“; В „Празник на виното“; В тържествената програма за 3-ти март; В Национален Музикален Фестивал „Фолклорен изгрев“, гр. Варна; В Хумористичен фестивал „Сребърна пее и се смее“; В Прегледа на читалищата „Пролетни игри и песни; Във „Вечер на Чудомир“; В Събор на българския и турския фолклор, с. Голеш, общ. Кайнарджа; В „Празник на водните лилии“, с. Малък Преславец“; Във Фолклорен събор „Край чешмата под върбата“, с. Кайнарджа; В 11-ти МФ „Бесарабия е нашият дом“ за Деня на Европа в Украйна; В „Лятна фиеста“, организирана от Община Силистра; В Дефилето за народни носии „От раклата на баба”; В Национален събор на читалищата гр. Бяла, област Варна; В XIII-ти Международен Фолклорен Фестивал „Море от ритми“ гр. Балчик; В XXII-рия Международен фестивал на българската култура „Българи да си останем“, гр. Рени, Република Украйна; В краеведската среща с жители от селата на Провадийския сърт; В празничната програма за Димитровден; В Кулинарната изложба „Есенните дарове на Калипетрово“; При представянето на книгата на Милка Трендафилова – „Пътят на един инженер“; В мероприятието, организирано по повод Деня на християнското семейство; В коледното тържество; В Коледния конкурс за фолклорна коледна песен, организиран от НЧ „Христо Ботев-1941”, с. Васильово, общ. Тетевен.

 Друг представител на МШ „Звездица” е Лора Георгиева, която участваВъв Фолклорен събор „Край чешмата под върбата“, с. Кайнарджа; В Международен Фолклорен Фестивал „Море от ритми“, гр. Балчик; В XXII-рия Международен фестивал на българската култура „Българи да си останем“, гр. Рени, Република Украйна; При представянето на книгата на Милка Трендафилова – „Пътят на един инженер“; В коледното тържество; В Коледния конкурс за фолклорна коледна песен, организиран от НЧ „Христо Ботев-1941”, с. Васильово, общ. Тетевен.

 Виктория Маринова е най-малкия представител на школата, която се включи в Международен Фолклорен Фестивал „Море от ритми“, гр. Балчик; В XXII-рия Международен фестивал на българската култура „Българи да си останем“, гр. Рени, Република Украйна; В коледното тържество, организирано от читалището; В Коледния конкурс за фолклорна коледна песен, организиран от НЧ „Христо Ботев-1941”, с. Васильово, общ. Тетевен.

 **Фолклорна група „Калипетрово”,** е групата с най-много участия през годината. За общоселския празник „Бабин ден“, тя допринесе за доброто настроение на всички присъстващи; Участва в програмата по случай 80 годишния юбилей на Мария Христова от НЧ „Доростол”; Със своите изпълнения се включи и в „Празник на виното“; Мъжката група за патриотични песни взе участие в празничната програма за 3-ти март; С участието си в НМФ „Фолклорен изгрев“, гр. Варна, групата се завърна с Първа награда;

 Групата участва в Прегледа на читалищата „Пролетни игри и песни; В Хумористичен фестивал „Сребърна пее и се смее“; В 11-ти МФ „Бесарабия е нашият дом“ за Деня на Европа в Украйна; С хумористични песни участва във „Вечер на Чудомир“; В Събор на българския и турския фолклор, с. Голеш, общ. Кайнарджа; В „Празник на водните лилии“, с. Малък Преславец“; Във Фолклорен събор „Край чешмата под върбата“, с. Кайнарджа; В Национален събор на читалищата гр. Бяла, област Варна; В Дефиле за народни носии „От раклата на баба“; В Тържествената света литургия по случай празника на Свети Емилиян в Катедрален храм „Св. равноапостоли Петър и Павел“, гр. Силистра;

В събора на с. Богорово „Край чешмата под липите“; В организираната от Клуб на инвалида и Кметство на с. Проф. Иширково среща „Да запеем песните на Петкана“; В МФФ „Море от ритми“ гр. Балчик; В XXII-рия Международен фестивал на българската култура „Българи да си останем“, гр. Рени, Република Украйна; В краеведската среща с жители от селата на Провадийския сърт, по повод Дните на Калипетрово; При представянето на книгата на Милка Трендафилова – „Пътят на един инженер“; В мероприятието, организирано по повод Деня на християнското семейство, В Коледното тържество; МФГ се включи във Фестивала на коледарските групи, организиран от Община Силистра и в Коледния концерт на НЧ „Родолюбие-2006”, с. Айдемир.

 **Танцовият състав „От извора на Калипетрово“** участва в ХІІ-ти Фолклорен събор „Селото на орехите пее“, с. Добрина, общ. Провадия.

 **Клуб по краеведство „По стъпките на родното”,** с ръководител Ирена Владимирова, е създаден през последните две години, но за своята крехка възраст, има множество мероприятия и участия. В навечерието на 1-ви март, организира работно ателие за изработването на мартеници с ученици от СУ „Н. Й. Вапцаров“; В ролята на Баба Марта подари мартеници в ДГ „Роза“, филиал с. Калипетрово, в ОУ „Св .Св. Кирил и Методий“, Кметство Калипетрово, Здравната служба, Пощенската станция, Супермаркет „Кентавър“, кооперациите в селото, ДГ „Добруджа“ гр. Силистра и др.; Участва в пресъздаването на обичая „Георгьовден”, Включи се в празника „С билки и песни на Еньовден“; Организира Дефиле за народни носии „От раклата на баба“ и възстановката на обичая „Жътва“; Участва в Националната фолклорна среща „Автентичност и съвремие“ гр. Попово; Организира Екскурзия до Двора на кирилицата и краеведски срещи в селищата от Провадийският сърт и Пиринския край; Проведе родова среща на потомци на жители от с. Пандъклий, Участва в Международен фолклорен фестивал „Море от ритми“ гр. Балчик; В Дните на Калипетрово организира краеведската среща с жители от селата на Провадийския сърт; Организира Общоселската седянка, по повод Деня на християнското семейство: Участва Във фестивала на коледарските групи и кулинарния конкурс за традиционни ястия за Бъдни вечер, организиран от община Силистра; Участва в Коледното тържество на ДГ „Роза” и ОУ „Св. Св. Кирил и Методий”, с. Калипетрово, В Коледния концерт на НЧ „Родолюбие-2006”, с. Айдемир; през годината, организира и представи седем самостоятелни изложби на местни творци.

 Членовете на **Литературен клуб „Евгения Марс”,** с ръководител Ирена Владимирова, взеха участие в Историческа вечер, посветена на по повод 150 г. от обесването на Васил Левски; Включиха се в Тържествената програма за Националния празник 3-ти март; В Литературна вечер за живота и творчеството на Елисавета Багряна; В Историческа вечер за живота и делото на Г. С. Раковски; В тържествено освещаване на обновената плоча на старото училище, в което днес се помещава Духовния център; Във „Вечер на Чудомир“; За Деня на Ботев - с изпълнение на Ботеви стихотворения; При представянето на Сборника с авторски народни песни на Милка Трендафилова - „Иван Тодорка думаше“; В Литературна вечер за живота и творчеството на Петко и Пенчо Славейкови; Участваха в еднодневно посещение на Двора на буквите и Националния историко-археологически резерват „Плиска”; В Историческа вечер за българските столици; При представени на книгите на Милена Драгнева - „Диалекта на сърта“ и „Обичаи и обреди в Провадийско“, книгата на Милка Трендафилова - „Пътят на един инженер“, книгата на доктора по етнология Йордан Касабов - „Милостта на времето“ и книгата на Момка Чумпилева - „Напеви”.

 Дейността на **Клуб „Доброделки”** беше също много разнообразна.

 По случай празника Великден, Клуб „Доброделки“ участва с ръчно изработени сувенири и украшения, в организираната във фоайето на читалището Великденска изложба; Клубът се включи и в инициативата на Община Силистра за Великденска украса пред сградата на Общината; Участва в изработването на костюми за „Вечер на Чудомир”; Включи се с щанд с билкови продукти за празника, организиран от Община Силистра „С билки и песни на Еньовден“; В ремонта на носии за дефилето „От раклата на баба“; В организирания от „Народно читалище Пробуда-1880 г. Бургас“ през месец октомври, Национален конкурс „Есента в миниатюри“; По инициатива на Клуба, децата от ОУ „Св. Св. Кирил и Методий“, гр. Силистра изработиха Семеен календар, в който отразиха техните семейни празници, нарисуваха герб на семейството и любим семеен празник; Клубът участва с ръчно изработени коледни сувенири в Шестия национален фестивал „От Игнажден до Коледа – зимни традиции и съвременност“, организиран от НЧ „Развитие -1918“, с. Оряховица, Община Стара Загора; Участва Коледния конкурс в раздел „Коледни сувенири“ на НЧ „Христо Ботев-1941“, с. Васильово, Община Тетевен; В благотворителния Коледен базар на ОУ „Христо Смирненски“, гр. Дулово, на който се набираха средства за пострадалите в с. Долец и за деца в неравностойно положение.

 Освен тези участия, Клубът изготвяше тематични кътове и табла за бележити дати и годишнини на поети, писатели, исторически личности и др. Във фоайето на читалището бе изготвен тематичен кът, отразяващ живота и делото на Христо Ботев; Табло по случай 160 г. от рождението на Алеко Константинов, за неговите живот и творчество; В началото на месец февруари, бе изготвено тематично табло „Не на алкохола, тютюнопушенето и дрогата“; Табло по случай годишнина от Освобождението на гр. Силистра от Османско робство; тематичен кът по повод 150 г. от обесването на Васил Левски; Табло по повод 138 години от Съединението на Княжество България и Източна Румелия; По повод 115 години от обявяването на Независимостта на България; тематично табло по повод Деня на народните будители.

 През цялата година Клубът организира и изложби на детски рисунки по случай празници и обичаи от Празничния календар на българина. Организира и представи изложба с рисунки „Не на алкохола, тютюнопушенето и дрогата“; По случай Деня на самодееца, Клубът изготви табло със снимки от участията на самодейните колективи; Като съпътстващо мероприятие на предстоящия Национален кукерски фестивал, във фоайето на читалището бе представена изложба от рисунки на кукерски маски от учениците от 2-ри и 3-ти клас на СУ „Н. Й. Вапцаров“ гр. Силистра; По случай Деня на детето, във фоайето на читалището бе подредена изложба на детски рисунки под наслов „Мое слънчево детство“, отразяващи празника; По случай приключването на учебната година, бе представена изложба на тема „Здравей, лято“; От 15.06. до 24.06.2023 г., по случай празника „Еньовден“, във фоайето на читалището бе открита изложба на детски рисунки „Еньовден – магията на билките”; В Дните на Калипетрово, в Духовния център на Православен храм „Св. ВМЧК Димитрий”, бе представена изложба на детски рисунки с народни носии; За Деня на християнското семейство, бе представена изложба на детски рисунки на тема „Аз и моето семейство”; За Коледните и Новогодишни празници - изложба на детски рисунки, отразяващи празниците Коледа и Сурваки.

 **Театрална трупа „Селски чеда”** участва в различни местни, регионални и международни изяви.

 В ОУ „Св. Св. Кирил и Методий“, с. Калипетрово, по повод 175 години от рождението на Христо Ботев, бе направена драматизация на стихотворение на поета с участието на ученици и учител в ролята на Христо и Венета Ботеви; Трупата се включи с драматизация на хумористичен разказ и в Прегледа на читалищата „Пролетни игри и песни“, организиран от Община Силистра; Участва в Хумористичен фестивал „Сребърна пее и се смее с драматизация на разказа на Милка Трендафилова „На сто процента“; В Събор на българския и турския фолклор, с. Голеш, общ. Кайнарджа; В „Празник на водните лилии“, с. Малък Преславец; В Международен фолклорен фестивал „Море от ритми“ гр. Балчик; Участва с разказ на шиковски диалект при представянето на книгите на Милена Драгнева - „Диалекта на сърта“ и „Обичаи и обреди в Провадийско“;

В Коледното тържество на читалището.

 **Клуб „Малки творци“** Участва в Националния конкурс за рисунка „България в сърцата и мечтите ни“ организиран от НЧ „Боян Пенев-1949“, гр. Шумен; Включи се в Конкурса „Царството на водните лилии - вода, слънце и усмивки“, на НЧ „Йордан Йовков-1946“, с. Малък Преславец, общ. Главиница; Взе участие в Национален конкурс за детска рисунка „Традициите, мистичната красота на Еньовден“, организиран от НЧ „Просвета-1918“, с. Младен, Община Севлиево; В Арт фестивала „Сезони“, организиран от НЧ „Пробуда-1880г.“, гр. Бургас; В организирания от НЧ „Зора-1872“ кв. Нова махала, гр. Габрово, X-ти Конкурс за детско творчество „Аз, моето семейство, моят град“; В Шестия национален фестивал „От Игнажден до Коледа – зимни традиции и съвременност“, организиран от НЧ „Развитие -1918“, с. Оряховица, Община Стара Загора; В Националния Коледен конкурс на НЧ „Христо Ботев-1941 г.”, с. Васильово, общ. Тетевен; В благотворителния Коледен базар на ОУ „Христо Смирненски”, гр. Дулово.

 **Група за автентични обичаи „Калипетра“** участвав ежегодния „Лазарски събор“;В празника „Георгьовден“;В 11-ти Международен фестивал „Бесарабия е нашият дом“ за Деня на Европа в Украйна; В празника, организиран от Община Силистра „С билки и песни на Еньовден“; В Дефилето на народни носии „От раклата на баба“.

 **Коледарска група „Гребенци”** поздравиха с коледарска песен присъстващите на Коледното тържество на НЧ „Пробуда-1940”; Участваха във фестивала на коледарските групи, организиран от община Силистра; Включиха се в Коледния концерт на НЧ „Родолюбие-2006”, с. Айдемир; участваха в Националния Коледен конкурс на НЧ „Христо Ботев”, с. Васильово, Община Тетевен, Област Ловеч в категория „Традиция и обичаи”, от който спечели Второ място; Обходиха домовете на хората от селото, пресъздавайки коледния обичай на Бъдни вечер.

 **Кукерска дружина „Гребенци“** участва в Международния фестивал на маскарадните игри „Сурва“, гр. Перник; В XXII-рия Фестивал на маскарадните игри гр. Стара Загора; В XVI-тия Национален фестивал на кукерите „Калипетрово 2023“; В Кукер-фест спектакъл „Всички маски са различни“ , организиран от НЧ „Христо Ботев-1928“, с. Столетово, общ. Карлово, обл. Пловдив; В XI-тия Международен фестивал „Бесарабия е нашият дом“ за Деня на Европа в Украйна; В Събора на с. Семерджиево, обл. Русе; В XXII-рия Международен фестивал на българската култура „Българи да си останем“, гр. Рени, Република Украйна.

Временно действащия **Оркестър „Калипетрово”** участва в Общоселския празника „Бабинден“; Погрижи се за доброто настроение на празника на виното; Участва в тържеството, организирано по повод гостуването на жители от селата на Провадийския сърт и Кулинарната изложба в Дните на Калипетрово.

 НЧ „Пробуда-1940“ има и своите индивидуални участници.

 **Анна Трендафилова** от ФГ „Калипетрово“, с песни от своя репертоар, взема участие както във всички празници и тържества, организирани от читалището, така и при участия на групата в регионални, национални и международни фестивали и конкурси. Със свое участие тя се включи в празника „Бабин ден“ ; В „Празник на виното“; В Националния музикален фестивал „Фолклорен изгрев“, гр. Варна, В Хумористичния фестивал „Сребърна пее и се смее“, В XI-ти Международен фестивал „Бесарабия е нашият дом“ за Деня на Европа в Украйна. В XXII-рия Международен фестивал на българската култура „Българи да си останем“, гр. Рени, Република Украйна; В Празничния концерт, организиран за храмовия празник Димитровден“; В мероприятието, организирано по повод Деня на християнското семейство.

 **Добринка Петрова** е другата наша самодейка, която се включва активно в мероприятията на читалището. Тя демонстрира пред децата автентичен инструмент, в организираното ателие за изработване на мартеници; С този автентичен начин за изработка, тя участва в XI-ти МФ „Бесарабия е нашият дом“ за Деня на Европа в Украйна; Участва във Великденската изложба на читалището; Включи се в празника „С билки и песни на Еньовден“, организиран от Община Силистра; Участва в реставрацията на автентични носии, необходими за създаването на колекция от местни традиционни носии; Направи представяне на автентична носия с участието си в Дефилето на народни носии „От раклата на баба“; Участва в Международен фолклорен фестивал „Море от ритми“, гр. Балчик; Представи Самостоятелна изложба на ръчно изработени части от носии, аксесоари, накити, сувенири и др., Участва в Национален конкурс „Есента в миниатюри“, гр. Бургас; С ръчно изработени сувенири, сурвакници и украшения се включи в Коледната изложба на читалището „Чудесата на Коледа“.

 Друг активен член от нашето читалище е **Петя Иванова.** Тя взе участие във Великденската изложба на читалището; Участва в Дефилето на народни носии „От раклата на баба“, Представи Самостоятелна изложба на ръчно изработени украшения, сувенири и др.; Участва в Национален конкурс „Есента в миниатюри“, гр. Бургас; Включи се в Коледната изложба на читалището „Чудесата на Коледа“.

 Със самостоятелни изложби се представиха Елена Димитрова, Даниела Вълчева, Светла Василева Команова, както и една съвместна изложба на Славка Иванова и Савка Еникова.

**Получени грамоти и награди:**

1. Първо място и златен медал на Кукерската група от XXII-рия Фестивал на маскарадните игри гр. Стара Загора.
2. Първа награда на ФГ „Калипетрово“ от Национален музикален фестивал „Фолклорен изгрев“, гр. Варна.
3. Първа награда на Кристияна Еникова от МШ „Звездица“ “ от Национален музикален фестивал „Фолклорен изгрев“, гр. Варна.
4. Първа награда на Анна Трендафилова от ФГ „Калипетрово“ от Национален музикален фестивал „Фолклорен изгрев“, гр. Варна.
5. Първо място и парична награда на Никол Демирова Красимирова от Клуб „Малки творци“ от Конкурса за детска рисунка „Царството на водните лилии – вода, слънце и усмивки“.
6. Първо място и Златен медал за ФГ „Калипетрово“ от Национален събор на читалищата гр. Бяла, обл. Варна.
7. Първо място и златен медал за представяне на носии в гр. Попово, на Националната фолклорна среща „Автентичност и съвремие“ - на Клуб „Васила Вълчева“, представени от Ирена Владимирова. Участниците получиха Приз - „Пазител на фолклора“.
8. Първа и втора награда на Клуб по краеведство от МФФ „Море от ритми“ гр. Балчик.
9. Първо място и Златен медал за Никол Красимирова от Клуб по изобразително изкуство от VI-ти Национален фестивал „От Игнажден до Коледа – традиции и съвременност“, организиран от НЧ „Развитие-1918“ с. Оряховица, Община Стара Загора.
10. Първо място и Златен медал за Абигейл Алексиева от Клуб по изобразително изкуство от VI-ти Национален фестивал „От Игнажден до Коледа – традиции и съвременност“, организиран от НЧ „Развитие-1918“ с. Оряховица, Община Стара Загора.
11. Второ място и Сребърен медал за НЧ „Пробуда-1940“ за цялостно представяне от VI-ти Национален фестивал „От Игнажден до Коледа – традиции и съвременност“, организиран от НЧ „Развитие-1918“ с. Оряховица, Община Стара Загора.
12. Парична награда за Кукерската група от Кукер-фест спектакъл, организиран от НЧ „Христо Ботев-1928 г.“, с. Столетово, общ. Карлово, обл. Пловдив.
13. Първа награда на Клуб по краеведство в НФФ „Море от ритми“, гр. Балчик
14. Втора награда на Клуб по краеведство от МФФ „Море от ритми“ гр. Балчик.
15. Втора награда на Кристияна Еникова от МШ „Звездица“ от МФФ „Море от ритми“ гр. Балчик
16. Второ място и парична награда на Сияна Мирославова Димитрова от Клуб „Малки творци“ от Конкурса за детска рисунка „Царството на водните лилии – вода, слънце и усмивки“.
17. Второ място и сребърен медал на Кукерската група в категория „За поддържане и предаване на местната традиция“, от XXIX-тия Международен фестивал на маскарадните игри „Сурва“ гр. Перник.
18. Втора награда за Александър Толмазов от Клуб по изобразително изкуство „Малки творци“, от организирания от НЧ „Зора-1872“ кв. Нова махала, гр. Габрово, X-ти Конкурс за детско творчество „Аз, моето семейство, моят град“.
19. Второ място в категория „Традиция и обичаи“ за Коледарска група „Гребенци“ от Коледния конкурс на НЧ „Христо Ботев-1941“, с. Васильово, Община Тетевен.
20. Трето място и парична награда на Никола Илиянов Алексиев от Клуб „Малки творци“ от Конкурса за детска рисунка „Царството на водните лилии – вода, слънце и усмивки“.
21. Трета награда и Бронзов медал на Емир Еюб от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
22. Трета награда на Мъжка певческа група от ФГ „Калипетрово“ от МФФ „Море от ритми“ гр. Балчик.
23. Специална награда на Добринка Петрова от Национален конкурс „Есента в миниатюри“, организиран от НЧ „Пробуда-1880“, гр. Бургас.
24. Специална награда на Петя Иванова от Национален конкурс „Есента в миниатюри“, организиран от НЧ „Пробуда-1880“, гр. Бургас.
25. Специална награда на Тодорка Тодорова от Национален конкурс „Есента в миниатюри“, организиран от НЧ „Пробуда-1880“, гр. Бургас.
26. Поощрителна награда на Ния Велинова от Клуб „Малки творци“ от XVII-ти Национален конкурс за литературни творби и рисунки „България в сърцата и мечтите ни“, организиран от НЧ „Боян Пенев-1949г.“, гр. Шумен.
27. Поощрителна награда на Аля Айдънова от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
28. Поощрителна награда на Ния Велинова от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
29. Поощрителна награда на Никол Красимирова от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
30. Поощрителна награда на Бесте Динчер от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
31. Поощрителна награда на Ванеса Стойчева от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
32. Поощрителна награда на Кристияна Кулева от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
33. Поощрителна награда Александър Господинов от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
34. Поощрителна награда на Траян Русев от Национален конкурс „Есента в миниатюри“, организиран от НЧ „Пробуда-1880“, гр. Бургас.
35. Грамота и парична награда на Кукерската група от Кукер-фест спектакъл „Всички маски са различни“, с. Столетово, общ. Карлово.
36. Диплом за участие на НЧ „Пробуда-1940“, с. Калипетрово от Прегледа на читалищата „Пролетни игри и песни“.
37. Диплом за участие на Анна Трендафилова от XI-тия Международен фестивал „Бесарабия е нашият дом“ за Деня на Европа в Украйна.
38. Диплом за участие на Кристиана Еникова от XI-тия Международен фестивал „Бесарабия е нашият дом“ за Деня на Европа в Украйна.
39. Диплом за участие на Добринка Петрова от XI-тия Международен фестивал „Бесарабия е нашият дом“ за Деня на Европа в Украйна.
40. Диплом за участие на Кукерска група от XI-тия Международен фестивал „Бесарабия е нашият дом“ за Деня на Европа в Украйна.
41. Диплом за участие на ФГ „Калипетрово“ от XI-тия Международен фестивал „Бесарабия е нашият дом“ за Деня на Европа в Украйна.
42. Грамота за участие на НЧ „Пробуда-1940“, с. Калипетрово от Фолклорен празник събор на българския и турския фолклор, организиран от НЧ „Родина-1941“, с. Голеш, общ. Кайнарджа.
43. Грамота за участие на Ирена Владимирова от ТТ „Селски чеда“ от Фолклорен празник събор на българския и турския фолклор, организиран от НЧ „Родина-1941“, с. Голеш, общ. Кайнарджа.
44. Тринадесет Грамоти за участие и достойно представяне на Ванеса Стойчева, Магдалена Деянова, Виктория Ивайлова, Магдалена Нешева, Елина Георгиева, Борис Цветелинов, Наталия Радославова, Габриел Георгиев, Бориса Маламирова, Димитър Георгиев, Никола Христов, Симона Симова и Берен Рашид от Клуб по изобразително изкуство „Малки творци“, от Конкурса за детска рисунка „Царството на водните лилии – вода, слънце и усмивки“, с. Малък Преславец.
45. Грамоти за участие на Лора Георгиева и Кристияна Еникова от МШ „Звездица“, и ФГ „Калипетрово“ от Фолклорен събор „Край чешмата под върбата“, посветен на Деня на община Кайнарджа.
46. Грамота за участие и отлично представяне на Кристиана Еникова от МШ „Звездица“ от Национален събор на читалищата гр. Бяла, обл. Варна.
47. Осем Грамоти за участие и отлично представяне на Александър Толмазов, Микаела Добрева, Деница Атанасова, Сияна Димитрова, Борис Марков, Бориса Милушева, Габриел Георгиев и Никола Христов от Клуб по изобразително изкуство „Малки творци“ от Арт фестивал „Сезони“, организиран от НЧ „Пробуда-1880г.“, гр. Бургас.
48. Грамоти за участие на Лора Георгиева и Виктория Маринова от МФФ „Море от ритми“ гр. Балчик.
49. Диплом за участие в XXII-рия Международен фестивал на българската култура „Българи да си останем", гр. Рени, Република Украйна, на Мъжка фолклорна група, Женска фолклорна група, Фолклорна група „Калипетрово“, Кукерска дружина, Анна Борисова Трендафилова, Кристиана Еникова, Лора Георгиева, Виктория Маринова.
50. Грамота за участие и отлично представяне на МШ „Звездица“ в категория „Фолклорна коледна песен“ от Коледния конкурс на НЧ „Христо Ботев-1941“, с. Васильово, Община Тетевен.
51. Грамота за участие и отлично представяне на Клуб „Доброделки“ в категория „Ръчно изработени Коледни украшения“ от Коледния конкурс на НЧ „Христо Ботев-1941“, с. Васильово, Община Тетевен.

**КУЛТУРНО-МАСОВА РАБОТА**

 Гордеем се, че Народно читалище „Пробуда-194”, с. Калипетрово  и днес е ревностен пазител на традициите, истински притегателен културен център за общността – за млади и стари.

 По традиция Бабин дене празника, с който започва всяка календарна година. И тази година празника събра жители и гости на селото на Общоселско тържество в Клуб 1 на пенсионера.

 С мартеници и благословия за здраве и дълъг живот, Баба Марта зарадва децата и възрастни.

 Клуб 1 на пенсионера събра млади и стари за Празник на виното, къде беше направена дегустация на вина и бяха излъчени най-добрите винари.

 По случай 3-ти март – Националния празник за Освобождението на България от Османско владичество, пред паметната плоча на опълченците от с. Калипетрово, участници в Руско-Турската освободителна война, бе представена тържествена програма от ЛК „Евгения Марс“, самодейци към читалището, ученици от ОУ „Св.св. Кирил и Методий“, деца от ДГ „Роза“, филиал с. Калипетрово.

 За празника „Сирни Заговезни”, Кукерската група при читалището дефилира по улиците на селото, прогонвайки злите сили от домовете на хората, изпълни кукерското хоро на центъра на селото, начерни лицата на присъстващите за здраве. Празникът завърши с паленето на „Улюлюнга” в различни места на селото.

 По случай Международния ден на жената, в ДГ „Роза“, филиал с. Калипетрово, бе проведено тържество с участието на служители от читалището, а самодейки от читалището, отбелязаха празника с тържество в механа „Добруджанска къща“.

 На Благовещение, в центъра на селото, се проведе 16-ти Национален кукерски фестивал „Калипетрово 2023“ с участието на 16 кукерски състава от България и Кукерски състав от с. Бранещ, Република Румъния.

 В двора на Православен храм „Св. ВМЧК Димитрий“, с. Калипетрово, се проведе ежегодния Лазарски събор, в който участваха лазарски групи от региона и Република Румъния.

 За празника Великден, във фоайето на читалището бе представена Великденска изложба с участието на самодейци от читалището, ОУ „Св. Св. Кирил и Методий“, ДГ „Роза“, Клуб „Доброделки“.

 В стопанския двор на кмета на с. Калипетрово - Никола Узунов, беше отбелязан празника „Георгьовден“, с участието на Клуб по краеведство „По стъпките на родното“ и Клуб за автентични обичаи „Калипетра“.

 По повод празника „Еньовден“, бе организиран общоселски Еньовденски поход до местността „Юртлука“.

 В началото на месец юли, в механа „Добруджанска къща“, бе проведено Дефиле на народни носии „От раклата на баба“ с участници от с. Добрина, с. Аспарухово, гр. Провадия, с. Професор Иширково, с. Васил Левски, с. Калипетрово, с. Петров дол, с. Бранещ, Република Румъния.

 За откриването на жътвата, в местността „Девиджий“, бе извършена възстановка на ритуала „Жътва“.

 Клуб по краеведство организира Краеведска среща с жители от селата на Провадийския сърт - Кривня, Равна, Черковна, Петров дол и Провадия и родова среща на потомци на жители от Пандъклий, които спадат към шиковската етнографска подгрупа, част от която се е преселила от с. Калипетрово в с. Васил Левски. Също така организира и Краеведска среща в Пиринския край.

 По повод Дните на Калипетрово, гостуваха жители от селата на Провадийския сърт, които посетиха крепостта „Меджиди табия“, Светият кръст в местността „Липков баир“, изложбата на Добринка Петрова. Гостуването продължи с Тържествена вечеря в Клуб 1 на пенсионера.

 Друго мероприятие, свързано с Дните на Калипетрово беше организираната Кулинарна изложба „Есенните дарове на Калипетрово“, на която всички присъстващи се насладиха на музикална програма с участието на наследницата на Васила Вълчева – Митанка Петрова, възпитаничката на Музикална школа „Звездица” - Кристиана Еникова и Христо и Валентин Сарафови.

 По повод Деня на християнското семейство, в Духовния център бе проведено съвместно мероприятие на Православен храм и НЧ „Пробуда-1940“, където присъстващите изслушаха беседа за християнските добродетели.

 Общоселска седянка събра жители и гости в Клуб по автентичен фолклор „Васила Вълчева“.

 По случай Коледните празници, в механа „Добруджанска къща” се проведе Коледно тържество със самодейните състави и клубове към читалището, както жители и гости, взели дейно участие в културния живот на читалището през годината.

 По инициатива на читалището, Клуб 1 събра жителите на селото на Новогодишно тържество.

**СТОПАНСКА ДЕЙНОСТ, ПРОЕКТИ И ПРИВЛИЧАНЕ НА СРЕДСТВА**

 Чрез държавната субсидия отпускана на читалищата, държавата осигурява средства за издръжка на читалището и за заплати на щатните работници, но за да се развива богата читалищната дейност е нужна инициативност и гъвкавост от читалищното ръководство за привличане на повече средства.

 На читалищата се дава възможност за развиване на стопанска дейност,

възможност за привличане на средства чрез реализиране на проекти в различни сфери, възможност за привличане на дарители и др.

 През 2023 г. бе спечелен проект по програма „Българските библиотеки – съвременни центрове за четене и информираност 2023 г.”, на стойност 1 226,06 лв., благодарение на който, за библиотеката бе набавена нова литература.

 За 2023 година читалището успя да привлече общо 5 500,00 лева - средства от дарители, използвани и съобразени с волята на дарителя за провеждането на Националния фестивал на кукерите „Калипетрово 2023“ и Дефиле на народни носии „От раклата на баба“. За провеждането на тези мащабни мероприятия, с финансови средства читалището бе подпомогнато от Община Силистра, Общински съвет, „Брамак покривни системи”, „Куртитранс”, „Кентавър – 66”, , Лъки СИС, „Агро-Николови”, Агра 2000, „Трейд Транс”, Механа „Добруджанска къща“, ОЛК, Петър Шиков, Ирена Николова. Фирма „Веди Арт” изработи и направи отстъпка за плакетите за фестивала, „Доби Д” осигури минералната вода за всички участници, Фирма „Тисофнет” заплати изработката на транспаранта, Протопрезвитер Добри Чаков подари на всички участващи групи чудотворни икони, а Милка Трендафилова подари на всички участващи групи книги, чиито автор е самата тя.

 Благодарност изказваме и на г-н Никола Узунов, за новите пейки и предпазни заграждения, и за това, че участва във всички мероприятия на читалището.

 Две от помещенията в читалището са отдадени под наем – на ВиК и помещение за склад под часовниковата кула на частно лице. Наемите за тях са общо 1 080,00 лв. годишно. Освен това, от еднократни наеми на кинозалата и репетиционната на ТС, сумата е 400,00 лв.

 Читалището е оземлено с обща площ – 50,537 дка. За изтеклата календарна година то е получило от ренти 3 027,98 лв.

 От членски внос приходите са 415,00 лв.

 От награди и участия, читалището е получило 1 050,00 лв., като награди за своето участие са получили Кукерска дружина „Гребенци“.

 През 2023 г. на читалището бе осигурена 100 % от полагащата се по Закона за държавния бюджет държавна субсидия, която беше 61 612,00 лв.

 Основната част от Държавната субсидия е похарчена главно за заплати и осигуровки на 3 щатни работници, друго голямо перо е за дейности, малка част за хонорари на наетите лица на Граждански договори през годината, командировки, една част от разходите за ток и вода, консумативи, телефон и интернет, такси и данъци, счетоводни услуги, ремонт на техника, обучения, обслужване на пожарогасители и др.

 От собствени средства основно разходите са дейности, литература, ел. енергия, вода, телефон и интернет, покриване разходи по ЗЗБУТ „Закона за безопасни условия на труд” – трудова медицина, ел. контрол, и др.

 **ОРГАНИЗАЦИОННА ДЕЙНОСТ**

 Дейността на читалището се ръководи от Читалищно настоятелство с Председател Курти Добрев Иванов, секретар Тодорка Тодорова Димова и членове на читалищното настоятелство Иван Младенов, Радостина Стойкова, Петър Шиков, Никола Стоянов, Александър Василев и Деан Еников. Проверителната комисия е от 3 души с Председател Светла Димитрова и членове Виолета Стоянова и Татяна Кузманов.

 През отчетната 2023 г. са проведени 12 заседания на Читалищното настоятелство. Разглеждани са въпроси, свързани с тържества и чествания, внасяне и одобряване на проектни предложения и информации за тяхното реализиране, одобрявани са участия на самодейните ни колективи в събори и фестивали в България, правят се финансови отчети на проведени мероприятия, ремонтни дейности, приемане на нови членове на читалището, въпроси свързани с библиотечната дейност, развитието на художествената самодейност, подготовка на сградата за есенно-зимния период, щатни разписания на работната заплата на служителите, участия в обучителни семинари и квалификация на персонала и много други.

 Читалище „Пробуда-1940” ежегодно сключва договор за обслужване по трудова медицина с „Тамади” ООД гр. Силистра, представлявано от Марияна Вавилова.

 Ежегодно се извършва Контрол на съпротивление на защитни заземителни уреди и Контрол на изкуствено осветление с фирма „Еналаб” ЕООД – гр. Левски.

 Има сключен договор за обслужване и приключване на годината със счетоводна кантора „Ивконсулт”.

 Един от аспектите на организационната дейност на читалището са нашите партньорски връзки и взаимоотношения с Общинска администрация гр. Силистра. Читалището като неправителствена организация, финансирана от държавния бюджет, ежедневно контактува с Общинска администрация. Ние сме част от културната визитка на гр. Силистра в регионални и национални фестивали и събори, а Общинска администрация подпомага финансово част от културните събития, организирани от нас.

 Учебно-възпитателни заведения в селото и града са наши постоянни партньори в осъществяването на културна и образователна дейност. Това са ОУ „Св. Св. Кирил и Методий” и ДГ „Роза”, с. Калипетрово, ОУ „Св. Св. Кирил и Методий”, СУ „Никола Йонков Вапцаров” и ДГ „Добруджа”, гр. Силистра;

 Читалищетоосъществяваработа в екип с Кметство Калипетрово.

 Провежда съвместни мероприятия с Църковното настоятелство при храм „Св. ВМЧК Димитрий”, с. Калипетрово;

 Организира и провежда съвместни мероприятия с местните пенсионерски клубове;

 Работи в партньорство с РБ „Партений Павлович”, гр. Силистра.

 Участва и включва в своите мероприятия на Литературното сдружение „Реката и приятели”.

 Работи съвместно с Клуб на учителите пенсионери „Иван Байчев“, гр. Силистра;

 Участва в благотворителна инициатива на ОУ „Христо Смирненски” гр. Дулово;

 Осъществява културен обмен със с. Бранещ, Република Румъния и гр. Рени, Република Украйна.

**Финансова част**

1. Източници на финансиране за периода: 01.01.2023 г. до 31.12.2023 г.

* Министерство на културата
* От наем на земя
* От наем на помещения
* Членски внос
* От награди
* От проекти
* Дарения и партньорство.

**Субсидирана численост на персонала 4.25**

**Държавна субсидия за 2023 г. 61 612,00 лв.**

**Собствени приходи 2023 г. 28 955,67 лв.**

**01.Касова наличност към 01.01.2023 г. 16 256,63 лв.**

**02.Рента от земя 3 027,98 лв.**

**03.Наем помещения 1 480,00 лв.**

**04.Спонсорство и дарения 5 500,00 лв.**

**05.Членски внос /бр.чл.83х5.00 лв./ 415.00 лв.**

**06.Проекти 1 226,06 лв.**

**07.Награди 1 050,00 лв.**

**Общо собствени приходи за 2023 г. 12 699,04 лв.**

**Общо приходи за 2023 г. 90 567,67 лв.**

**Изразходвани средства за периода 01.01.2023 г. - 31.12.2023 г.**

1. **Разход субсидия**
2. **ФРЗ 33 631,81 лв.**
3. **Осигуровки 6 387,56 лв.**
4. **Хонорари 730,00 лв.**
5. **Мероприятия 13 316,65 лв.**
6. **Ремонт 1 073,31 лв.**
7. **Телефон/интернет 324,25 лв.**
8. **Електрически ток 2 670,62 лв.**
9. **Вода 104,13 лв.**
10. **Командировки 515,02 лв.**
11. **Такси и данъци 141,62 лв.**
12. **Материали 517,89 лв.**
13. **Други 2 199,14 лв.**

**Общо разход субсидия 61 612,00 лв.**

1. **Разход собствени средства**
2. **ФРЗ 0,00 лв.**
3. **Осигуровки 0,00 лв.**
4. **Електрически ток 296,62 лв.**
5. **Вода 49,60 лв.**
6. **Литература 2 605,55 лв.**
7. **Телефон и интернет 37,88 лв.**
8. **Хонорари /гр. договори/ 0,00 лв.**
9. **Културно-масови изяви 5 500,00 лв.**
10. **Ремонт 00,0 лв.**
11. **Други 251,03 лв.**

**Общо разход собствени средства 8 740,68 лв.**

**Общо разход за 2023 г. 70 352,68 лв.**

**Остатък към 31.12.2023 г. 20 214,99 лв.**

 Читалищното ръководство благодари на всички самодейци за техния ентусиазъм, труд и отговорност за продължаване българските традициите на местно, национално и международно ниво!

 Пожелаваме на всички Вас здраве, дълголетие и творчески успехи!

 Председател:……………….

 /Курти Иванов/

**КАЛЕНДАРЕН ПЛАН ЗА 2024 г.**

**НА НАРОДНО ЧИТАЛИЩЕ „ПРОБУДА-1940”,**

**С. КАЛИПЕТРОВО**

|  |  |
| --- | --- |
| **ДАТА** | **МЕРОПРИЯТИЯ 2024 г.** |
| 05.01. | „С Ботев в сърцата и делата“ - презентация пред учениците от ОУ „Св. св. Кирил и Методий“ по случай 176 години от рождението на Христо Ботев.  |
| 11.01. | Световен ден на думата „Благодаря“ – презентация пред децата от ДГ „Роза“, с. Калипетрово.  |
| 21.01. | „Само за баби“ - Ден на родилната помощ или „Бабин ден”- организиране и провеждане на празника със самодейците от читалището и пенсионерските клубове от селото. |
| 01.02. | „Месец февруари – месец за борба с алкохола, тютюнопушенето и дрогата“ – изготвяне на тематичен кът и изложба от детски рисунки. |
| 02.02. | „Петльов ден“ – Ден на мъжката рожба - провеждане на празника със самодейците от читалището и пенсионерските клубове от селото. Гощаване с петльова чорба. |
| 09.02. | Освобождението на гр. Силистра от Османско робство - изработване на тематичен кът във фоайето на НЧ „Пробуда-1940”, с. Калипетрово и презентация пред учениците от ОУ „Св.св. Кирил и Методий“, с. Калипетрово и СУ „Н. Й. Вапцаров“, гр. Силистра. |
| 16.02. | Празник на виното: „Вино и любов” - песни за виното и любовта от групите на читалището съвместно с клубовете на селото в салона на КИП №1, с. Калипетрово.  |
| 19.02. | 19.02. - „Апостолът в българските сърца” – 151 години от гибелта на Васил Левски - изработване на тематичен кът във фоайето на НЧ „Пробуда-1940”, с. Калипетрово и беседа в ДГ „Роза”, с. Калипетрово. |
| 29.02. | Годишно oтчетно събрание. |
| 28.02. | „Приказка в бяло и червено” - забавно ателие за изработване на мартенички с децата от ОУ „Св. Св. Кирил и Методий“, с. Калипетрово, по случай „Баба Марта”.  |
| 01.03. | „Легендите за Пижо и Пенда“ – посещение в ДГ „Роза”, ДГ „Добруджа“ и учениците от начален етап на ОУ „Св. Св. Кирил и Методий”, с. Калипетрово. Подаряване на изработените мартенички на децата от Баба Марта. |
| 01.03. | „Ден на самодееца” – „Спомени от миналото“ – разкази на бивши самодейци. Тържество с бивши и настоящи самодейци от НЧ „Пробуда–1940”, с принос в културните мероприятия на читалището. |
| 03.03. | Празнична програма от самодейците и гости на читалището, по случай Националния празник на България – 3-ти март. Поднасяне на цветя и венци пред плоча на опълченците от с. Калипетрово. |
| 08.03. | Международен ден на жената – отбелязване на празника със жените-самодейки. |
| 17.03. | „Сирни заговезни” - традиционно обхождане на домовете в селото от Кукерска дружина към читалището, за здраве и берекет. Представяне на обичая „Улюлюнга” в местността Кулакбаши. |
| 28.03. | Литературна вечер за живота и творчеството на Вера Мутафчиева по повод 95 г. от нейното рождение.  |
| 01.04. | Ден на хумора – спомени във времето „Най-смешна случка в живота ми“ – отбелязване на празника с пенсионерските клубове. |
| 1-7.04 | Седмица на детската книга – посещение на ученици в библиотеката, и беседа на тема „Как да пазим книгите“. (Практическо занятие в две части как да изработим предпазни облекла за книги и книгоразделители.) Посещение в ДГ „Роза“, с. Калипетрово – четене на български народни приказки. |
| 16.04. | Историческа вечер, посветена на Търновската конституция, по повод 145 г. от нейното приемане. |
| 20-21.04. | Екскурзия до Велики Преслав и Велико Търново. |
| 22.04. | Световен ден на земята – „Екофантазии“ – творчество от отпадъчни материали с децата от ОУ „Св. Св. Кирил и Методий“. |
| 27.04. | „Лазаровден” - събор на Лазарските групи - песни и танци, под егидата на Църковното настоятелство на храм „Св. вмчк Димитрий”, в Духовния център „Митрополит Иларион”.  |
| 29.04. | Национален великденски конкурс „С вяра към доброто“ и изложба на Великденски сувенири и украшения.  |
|  04. | Участие на самодейните състави в Прегледа на читалищата „Пролетни игри и песни”, гр. Силистра. |
| 02.05. | „Писано яйце“ – Великденска работилница с децата от ОУ „Св. Св. Кирил и Методий“. |
| 06.05. | Пресъздаване на обичая „Георгьовден“ с Групата за автентични обичаи „Калипетра“. |
| 10.05. | Отбелязване на Деня на библиотекаря с Литературна вечер, посветена на 110 г. от рождението на Андрей Гуляшки. |
| 19.05. | Регионален конкурс „С песните на Васила Вълчева“. |
| 23.05. | 24.05. - Ден на българската писменост и култура – Историческа вечер, посветена на 1160 г. от рождението на Симеон I. |
| 31.05. | Вечер на Чудомир. |
|  |  |
| 31.05. | Международен ден на детето – Поздрав и подаръци за децата от МШ „Звездица”, ДГ „Здравец“, ОУ „Св. св. Кирил и Методий“, с. Калипетрово и малките самодейци от клубовете. |
| 02.06. | Ден на Христо Ботев и на падналите за свободата на България Изработване на тематичен кът.  |
| 19.06. | Литературна вечер за живота и творчеството на Богомил Райнов по повод 105 г. от неговото рождение. |
| 22.06. | НТФ „Танцът на българина“ |
| 24.06. | „Еньовден” – участие в мероприятията организирани от община Силистра. |
| 05.07. | По повод откриване сезона на жътвата - Пресъздаване на обичая „Жътва“ с участието на самодейните състави към читалището. Ревю на деца в жътварски носии. |
| 04.07. | Историческа вечер, посветена на 1380 г. от рождението на хан Аспарух. |
| 27-28.07. | Краеведска екскурзия до Могила-Кюлевча-Козичане |
| 24.08. | Краеведска среща в с. Бранещ, Република Румъния, представянето на носии и обичаи. |
| 31.08. | Дефиле на народни носии „От раклата на баба“. |
| 09. | Участие на самодейци в „Празник на хляба, песента и танца“, по случай Дните на Силистра.  |
| 19.09. | Литературна вечер за живота и творчеството на Николай Хайтов. |
| 01.10. | Ден на възрастните хора – отбелязване на празника с пенсионерските клубове от селото в Клуб 1. Ден на музиката - „Песента е дар от бога“ - ФГ „Калипетрово“ и пенсионерски клубове. Ден на поезията.  |
| 21-27.10. | Дни на Калипетрово – Художествени и кулинарни изложби, представяне на книги, исторически и литературни вечер, театрални постановки, родови срещи и др. мероприятия, организирани от НЧ „Пробуда–1940”, с. Калипетрово, съвместно с Кметство, с. Калипетрово и храм „Св. вмчк Димитрий”. |
| 01.11. | Ден на народните будители – Историческа вечер в читалищната библиотека на тема „Тъмната и светлата страна на чорбаджийството в българските земи“. |
| 08.11. | Възпоменателна проява пред паметната плоча на геройски загиналите в Балканските, Първата и Втората световни войни калипетровци – Архангеловден. |
| 21.11. | Ден на християнското семейство – „С кисела туршийка и люта ракийка" – общоселска седянка със самодейците от читалището, пенсионерските клубове и жителите от селото, на черги, софри и газена лампа. |
| 09.12. | Национален коледен конкурс „Коледни предизвикателства“ и изложба на коледни сувенири и украшения.  |
| 13.12. | Коледен концерт и Коледно тържество със самодейците от читалището. |
| 19.12. | Подготовка за зимни празници и обичаи – изработване на коледарски венци и сурвакници с децата от ДГ „Роза“, ОУ „Св.св. Кирил и Методий“, с. Калипетрово и СУ „Н. Й. Вапцаров“, гр. Силистра. |
|  12. | Участие на Коледарската група във Фестивала на Коледарските групи, организиран от Община Силистра. |
| 20-25.12. | Отбелязване на Коледните празници – очерци за Коледните празници „Игнажден”, „Бъдни вечер”, „Коледа” - обичай „Коледуване”, обхождане на домовете от Коледарската група „Гребенци”, при НЧ „Пробуда-1940”, с. Калипетрово.  |
| Целого-дишно | Участия на самодейците състави в конкурси, прегледи и фестивали и библиотечна дейност. |

ЗАБЕЛЕЖКА: Планът е отворен за включване на нови дейности.

29. 02. 2024 г. Председател:………….

с. Калипетрово /К. Иванов/